My vrou was 'n bestuurderes van 'n klerewinkel in Rustenburg. Terwyl ek eendag by haar in die winkel gesit het, het'n klient wat 'n rok gekoop het dit kom omruil as gevolg van ‘n verkeerde grote wat sy gevat het. My vrou het haar verduidelik dat sy net die kwitansie nodig het en dit dan dadelik omgeruil. Terwyl ek luister na die klient en my vrou wat die klere omruil kom praat die Heilige Gees in my hart. Ons mense is so ingestel op bewysstrokies, Byvoorbeeld: Omdat jy nie vir my'n guns wou doen nie, sal ek ook nie nou vir jou help nie.
"Ek sal die verkeerde dinge vergewe wat hulle gedoen het,en aan hulle sonde sal ek nie meer dink nie."
Dink hieraan, as God sê Hy dink nooit weer daaraan nie, dan is dit verseker nooit. Dan word nooit, verewig. Ek dink toe hoe kan ek dit aan die mense verduidelik. Toe onthou ek die swartbord in die skool en die borsel waarmee die bord skoon gevee word. As jy daardie bord skoon gevee het, kan niemand ooit weer sien wat daar nou net geskrywe was nie. Net so werk dit met my sonde, as ons vir ons Vader vergifnis vra en dit bedoel, dan neem Hy die borsel, (dit wil sê die bloed van Jesus) en Hy vee dit uit en nie eens die engele in die hemel kan ooit weer iets oor daardie sonde sê nie. Om weer skuldig te staan vir daardie sonde sal ek dit weer moet doen.